
DR 30.7.2018                                                               55                    

 
Apakah Peguam Negara telah lakukan setakat ini untuk mendakwa kes ini, termasuk 

juga kes wang tunai yang berjaya dijejaki dan dirampas oleh pasukan polis tempoh hari yang 
mana UMNO mengaku wang milik UMNO tanpa mengakui sumber dana tersebut diperolehi?  
Rakyat akan hilang kepercayaan jika Kerajaan Pakatan Harapan gagal mendakwa mantan 
Perdana Menteri  ke atas kes rasuah dan penyelewengan wang 1MDB ini. 

Tuan Yang di-Pertua, begitu juga dengan kes surat yang kononnya ditulis oleh Datuk 
Hasanah Abdul Hamid, Ketua Pengarah Malaysia External Intelligence Organization (MEIO) 
kepada Gina Haspel, Pengarah CIA Amerika Syarikat pada 4 Mei 2018 iaitu beberapa hari 
sebelum berlangsung Pilihanraya Umum Ke-14 yang ditulis bagi pihak mantan Perdana 
Menteri yang bertujuan memohon bantuan Presiden Donald Trump dan satu isu yang 
memalukan negara.  Jika terbukti dakwaan tersebut, apakah tindakan kerajaan ke atas Ketua 
Pengarah MEIO ini dan kedudukan hubungan negara kita dengan Kerajaan Amerika Syarikat 
selepas Pilihanraya Umum Ke-14 ini? Saya mohon penjelasan kerajaan berhubung dua isu 
ini dan bagaimanakah langkah kerajaan untuk merungkai masalah yang ada.  

Tuan Yang di-Pertua, di Wilayah Persekutuan Kuala Lumpur pula di bawah 
pimpinan mantan Menteri Wilayah Persekutuan banyak tanah kerajaan, terutama milik 
Dewan Bandaraya Kuala Lumpur telah ditukar milik, dijual secara murah kepada pemaju-
pemaju yang tidak dibuat secara tender terbuka. Saya ada bangkitkan soalan ini pada 
Mesyuarat Dewan Rakyat yang lalu, namun jawapan yang diberikan tidak memuaskan.   

Saya mohon Menteri Wilayah Persekutuan baharu memberikan penjelasan yang 
terperinci tentang kes penjualan tanah DBKL yang saya faham kini dalam siasatan SPRM 
sama ada terdapat kes untuk mendakwa atau dipulangkan begitu sahaja. Soalan saya, 
berapa kes tanah yang terus akan dibangunkan dan berapakah yang ditangguhkan, apakah 
sebabnya?   

Sebagai contoh tersebut di sini tanah Velodrom Basikal Jalan Yaakob Latif yang 
diambil oleh pemaju. Kini terbengkalai tanpa ada tanda-tanda usaha untuk 
membangunkannya. Sedangkan sewaktu tanah itu diambil ramai penjaja dan peniaga di 
medan selera di situ menjadi mangsa kerana terpaksa berpindah keluar dan tidak dapat 
diketahui nasib mereka sekarang akibat projek ini terbengkalai dan berkeadaan terkepung.  
Peniaga, para pekedai sekitar terjejas kerana kesukaran memasuki kawasan yang terkepung 
dan mengakibatkan pelanggan lari ke tempat lain. 

Tuan Yang di-Pertua, negara kita telah merdeka selama 61 tahun, namun masih 
ramai penduduk yang masih belum mendapat kewarganegaraan Malaysia. Meskipun mereka 
telah menabur bakti dan berjasa kepada negara tetapi mereka tidak mendapat hak 
kerakyatan seperti rakyat yang lain, bebas berjalan, beraktiviti, boleh mengundi dan 
sebagainya. Ada yang sudah tua telah beberapa kali memohon kewarganegaraan tetapi 
gagal. Ada yang sudah meninggal tanpa memperoleh taraf kewarganegaraan. Begitu juga 
kes permohonan warganegara bagi isteri asing yang berkahwin dengan warganegara kita. 
Malah, anak-anak mereka pun tidak memiliki sijil warganegara dan kad pengenalan untuk 
memudahkan mereka bersekolah. 

Tuan Yang di-Pertua, saya ingin mencadangkan supaya kerajaan menubuhkan satu 
jawatankuasa khas untuk menyelesaikan kelewatan kes memproses beberapa permohonan 
kad pengenalan kewarganegaraan dan mencari jalan untuk memudahkan prosedur 
kelulusan. Jika kes itu kes lama yang sudah beberapa kali dipohon, maka kerajaan hendaklah 
bertimbang rasa untuk memudahkan kelulusan. 

Tuan Yang di-Pertua, saya mohon di bawah pemimpin kerajaan baharu, selesaikan 
masalah kesesakan lalu lintas dalam bandar raya Kuala Lumpur. Memandangkan kerajaan 
lama telah gagal menyelesaikannya walaupun kita sudah melaksanakan sistem Rel Transit 
Ringan (MRT), namun belum lengkap bila sistem bas pengantaraan stesen tidak cukup untuk 
disediakan.  Rakyat tidak ada pilihan kecuali terpaksa memandu kereta sendiri di dalam pusat 
bandar raya setiap hari.  Selain itu, medan letak kereta tidak mencukupi dan terletak jauh dari 
stesen, ini turut menyumbangkan rakyat enggan menggunakan LRT. 

Timbalan Yang di-Pertua [Tuan Nga Kor Ming]: Sila gulung. 

 

 



Apakah Peguam Negara telah lakukan setakat ini untuk mendakwa kes ini, termasuk. juga kes wang tunai yang berjaya dijejaki dan dirampas oleh pasukan polis tempoh hari yang mana UMNO mengaku wang milik UMNO tanpa mengakui sumber dana tersebut diperolehi? Rakyat akan hilang kepercayaan jika Kerajaan Pakatan Harapan gagal mendakwa mantan Perdana Menteri ke atas kes rasuah dan penyelewengan wang 1MDB ini. Tuan Yang di-Pertua, begitu juga dengan kes surat yang kononnya ditulis oleh Datuk Hasanah Abdul Hamid, Ketua Pengarah Malaysia External Intelligence Organization (MEIO) kepada Gina Haspel, Pengarah CIA Amerika Syarikat pada 4 Mei 2018 iaitu beberapa hari sebelum berlangsung Pilihanraya Umum Ke-14 yang ditulis bagi pihak mantan Perdana Menteri yang bertujuan memohon bantuan Presiden Donald Trump dan satu isu yang memalukan negara. Jika terbukti dakwaan tersebut, apakah tindakan kerajaan ke atas Ketua Pengarah MEIO ini dan kedudukan hubungan negara kita dengan Kerajaan Amerika Syarikat selepas Pilihanraya Umum Ke-14 ini? Saya mohon penjelasan kerajaan berhubung dua isu ini dan bagaimanakah langkah kerajaan untuk merungkai masalah yang ada. Tuan Yang di-Pertua, di Wilayah Persekutuan Kuala Lumpur pula di bawah pimpinan mantan Menteri Wilayah Persekutuan banyak tanah kerajaan, terutama milik Dewan Bandaraya Kuala Lumpur telah ditukar milik, dijual secara murah kepada pemaju- pemaju yang tidak dibuat secara tender terbuka. Saya ada bangkitkan soalan ini pada Mesyuarat Dewan Rakyat yang lalu, namun jawapan yang diberikan tidak memuaskan. Saya mohon Menteri Wilayah Persekutuan baharu memberikan penjelasan yang terperinci tentang kes penjualan tanah DBKL yang saya faham kini dalam siasatan SPRM sama ada terdapat kes untuk mendakwa atau dipulangkan begitu sahaja. Soalan saya, berapa kes tanah yang terus akan dibangunkan dan berapakah yang ditangguhkan, apakah sebabnya?. Sebagai contoh tersebut di sini tanah Velodrom Basikal Jalan Yaakob Latif yang diambil oleh pemaju. Kini terbengkalai tanpa ada tanda-tanda usaha untuk membangunkannya. Sedangkan sewaktu tanah itu diambil ramai penjaja dan peniaga di medan selera di situ menjadi mangsa kerana terpaksa berpindah keluar dan tidak dapat diketahui nasib mereka sekarang akibat projek ini terbengkalai dan berkeadaan terkepung. Peniaga, para pekedai sekitar terjejas kerana kesukaran memasuki kawasan yang terkepung dan mengakibatkan pelanggan lari ke tempat lain. Tuan Yang di-Pertua, negara kita telah merdeka selama 61 tahun, namun masih ramai penduduk yang masih belum mendapat kewarganegaraan Malaysia. Meskipun mereka telah menabur bakti dan berjasa kepada negara tetapi mereka tidak mendapat hak kerakyatan seperti rakyat yang lain, bebas berjalan, beraktiviti, boleh mengundi dan sebagainya. Ada yang sudah tua telah beberapa kali memohon kewarganegaraan tetapi gagal. Ada yang sudah meninggal tanpa memperoleh taraf kewarganegaraan. Begitu juga kes permohonan warganegara bagi isteri asing yang berkahwin dengan warganegara kita. Malah, anak-anak mereka pun tidak memiliki sijil warganegara dan kad pengenalan untuk memudahkan mereka bersekolah. Tuan Yang di-Pertua, saya ingin mencadangkan supaya kerajaan menubuhkan satu jawatankuasa khas untuk menyelesaikan kelewatan kes memproses beberapa permohonan kad pengenalan kewarganegaraan dan mencari jalan untuk memudahkan prosedur kelulusan. Jika kes itu kes lama yang sudah beberapa kali dipohon, maka kerajaan hendaklah bertimbang rasa untuk memudahkan kelulusan. Tuan Yang di-Pertua, saya mohon di bawah pemimpin kerajaan baharu, selesaikan masalah kesesakan lalu lintas dalam bandar raya Kuala Lumpur. Memandangkan kerajaan lama telah gagal menyelesaikannya walaupun kita sudah melaksanakan sistem Rel Transit Ringan (MRT), namun belum lengkap bila sistem bas pengantaraan stesen tidak cukup untuk disediakan. Rakyat tidak ada pilihan kecuali terpaksa memandu kereta sendiri di dalam pusat bandar raya setiap hari. Selain itu, medan letak kereta tidak mencukupi dan terletak jauh dari stesen, ini turut menyumbangkan rakyat enggan menggunakan LRT. Timbalan Yang di-Pertua [Tuan Nga Kor Ming]: Sila gulung.